C) ISMERTETÉSEK. 



Dr. I 3 app Károly: A Magyar Birodalom vasérc- és 

 kőszénkészlete. 964/' oldal, egy téiképmelléklettel és 255 ábrával. 

 (Kiadja a m. k. földmívelésügyi minisztérium alá tartozó magyar királyi 

 Földtani Intézet, Budapest 1916. 1 ) 



Jobb idők emlékét idézi fel bennünk e munka és Dante halhatatlan verse 

 értelmében szinte fájós érzelmekké] gondolunk vissza azokra az utolsó nemzet- 

 közi geológiai kongresszusokra, melyek tevékenységéből a jelen magyar munka 

 is fakadt. Hiszen a mostani borzadalmas felfordulás közepette, mikor a Itgművel- 

 tebb nemzetek összes szellemi és anyagi erejüket egymás pusztítására, vagyonuk, 

 életük megsemmisítésére fordítják, már alig bírjuk elképzelni, bogy még csak 

 egynéhány éve ugyanezek a nemzetek békés és barátságos összejövetelekben a 

 műveltség, a tudomány haladásán fáradoztak és e célra egyesítették tudásukat 

 és munkaerejüket. 



Ilyen közhasznú nagy vállalkozás származott a geológusok nemzetközi 

 összejöveteleiből is, midőn tizedik és tizenegyedik ülésszakjaikon elhatároztatott, 

 hogy minden résztvevő nemzet közreműködésével az egész földkerekség vasérc- 

 és kőszénbányászatának átnézete egy összefoglaló munkában kiadassák. 



Az a kétségtelen igazság, bogy a kőszénben rejlő energia és a vasércből 

 nyerhető anyag a mostkori ipar két főoszlopa és hogy e két anyagnak folyton 

 fokozódó elhasználásával szemben — melyek visszapótlása ki van zárva — földünk 

 hozzáférhető készlete mégis csak korlátolt mennyiség, már sokszor felidézett nem 

 egy aggodalmas kérdést az iránt, mi lesz, mikor lesz e kíméletlen kizsákmányolás 

 vége? mikor fogy el az utolsó darab kőszén, az utolsó vasérc? és mi lesz azután 

 az emberiség s<>)s;r? 



A geológusok vállalata nem akar ezekre a kérdésekre íeielni, mikor az illető 

 bányászatok világstatiszitkáját felállítja, csak elősegíteni akarja a jövendő idők 

 gazdasági berendezésének munkája) . amennyiben t, két fontos anyagnak világszerte 

 való eloszlását a mostani állapotban feltünteti és a geológiai ismeretek alapján 

 a még remélhető feltárásokra reámutat. Ezért is nem lehetett ezt a nagy munkát 

 egyszerűen a statisztikára, a bánya hivat a lókra, a minisztériumokra bízni, hanem 

 kellett, hogy azok, kik hivatásból a földkéreg szerkezetével, anyagaival, belső 

 viszonyaival foglalkoznak, egy szóval a teológusok vállalják magukra e feladatot, 

 hogy a kép, melyet a természet e kincseiről vázolni fognak, ne legyen puszta 

 -zámok sivár halmaza, hanem eleven, szakszerű és okadatolt összeállítás. 



Mindenki érzi, hogy az ilyen vállalkozás kiválóan a béke munkája. Meg- 

 kezdésének és sikeres végrehajtásának előfeltétele a nemzetek békés együttműkö- 

 dése és célja sem lehel más, mint a gazdaságilag egymásra utalt országok és világ- 

 részek kölcsönös támogatása, javaik kicserélésének észszerű rendezése. 



1 Kapható KiliAn Frigyes Utóda egyetemi könyvárusnál, Budapest, IV. Váci- 

 utca :iL'. Ara 20 korona 



